பெல்லாரி ஆடு

பெல்லாரி ஆடு (Bellary sheep) என்பது செம்மறி ஆட்டின் வகைகளுள் ஒன்றாகும். இது இந்தியாவில் கருநாடக மாநிலம் பெல்லாரி மற்றும் தாவணகெரே மாவட்டங்கள் மற்றும் ஹாவேரி மற்றும் சித்ரதுர்கா மாவட்டங்களை ஒட்டியுள்ள பகுதிகளில் காணப்படுகிறது. மேலும் இது ஆந்திரப் பிரதேசத்தின் அனந்தபூர், கர்னூல் மாவட்டத்தில் மிகுதியாகக் காணப்படுகிறது.

விளக்கம்
பெல்லாரி செம்மறி ஆடுகள் நடுத்தர அளவிலானவை. வெள்ளை நிற உடல் வெள்ளை நிறத்துடன் கருப்பு கலந்த பல்வேறு கலவை நிறத்தில் காணப்படும். பெரும்பாலான ஆட்டுக் கிடாக்களுக்குக் கொம்புகள் இருக்கும். அதே சமயம் செம்மறி ஆடுகள் கொம்புகளின்றிக் காணப்படும். இதன் காதுகள் நடுத்தர அளவில், தட்டையானதாக, தொங்கிக் கொண்டிருக்கும். இது மெல்லிய, குட்டையான வாலினைக் கொண்டது. தோலில் காணப்படும் உரோமங்கள் கரடுமுரடானவை. வயிறு மற்றும் கால்களில் உரோமங்கள் இல்லை. ஒரு வருட வயதுடைய பெல்லாரி ஆடு 26 கிலோ வரை எடையுடையதாகக் காணப்படும். பொதுவாக ஒரே ஒரு குட்டியை மட்டும் ஈனும் தன்மையுடையது. அரிதாக இரண்டு குட்டிகள் வரை ஈனும். இது கர்நாடகாவின் வடக்குப் பகுதிகளின் கரிசல் மண் மற்றும் விவசாயக் காலநிலை நிலைமைகளுக்கு ஏற்றத் தகவமைப்பினைப் பெற்றுள்ளது.Jain, A. Kulkarni, V.S., Govindaiah, M.G., Sadana, D.K., Aswathnarayan, T., Pandey, A.K., Kumar, D., Sharma, R. and Signh, G. 2005. Sheep Genetic Resources of India Bellary. ICAR Monograph, National Bureau of Animal Genetic Resources, Karnal, India. Pp24

மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவில் தோன்றிய செம்மறி ஆட்டு இனங்கள்